

**Kincsesbánya Község Önkormányzata**

**8044. Kincsesbánya, Kincsesi u. 39.**

🕿06/22/418-001 e-mail: polgarmester@kincsesbanya.hu

**HIRDETMÉNY**

**PÁLYÁZATI FELHÍVÁS**

**ÖNKORMÁNYZATI TULAJDONÚ INGATLANOK ELADÁSÁRÓL**

**(8044 Kincsesbánya, Kincsesi utca 39.)**

Kincsesbánya Község Önkormányzat Képviselő-testülete (a továbbiakban: Kiíró) az önkormányzat vagyonáról és a vagyongazdálkodás rendjéről szóló 7/2016 (IV.6.) önkormányzati rendelet és a 144/2024 (XII.02.) határozat alapján nyilvános egyfordulós pályázatot hirdet a tulajdonában lévő alábbi földterületek eladására.

* **Kincsesbánya külterület 03496 hrsz-ú** (80 m2kert) Kiindulási ár: **80.000 Ft**
* **Kincsesbánya külterület 03497 hrsz-ú** (80 m2kert) Kiindulási ár: **74.000 Ft**
* **Kincsesbánya külterület 03499 hrsz-ú** (178 m2kert) Kiindulási ár: **178.000 Ft**

**földterületek eladásáról.**

**Az árak az ügyvédi költséget és a földhivatali költséget NEM tartalmazzák.**

**A pályázók köre:**

Pályázatót nyújthat be bármely természetes vagy jogi személy vagy jogi személyiséggel nem rendelkező szervezet, akinek/aminek nincs köztartozása vagy az önkormányzattal szemben bármilyen jogügyletből eredő lejárt tartozása.

**A pályázat benyújtásának általános feltételei:**

-          a kitöltött pályázati adatlap a pályázati felhívásban foglaltak tudomásul vételét jelenti, egyben elengedhetetlen feltétele a pályázaton való részvételnek,

-          pályázni a honlapról letölthető/Kincsesbánya Polgármesteri Hivatalában átvehető pályázati adatlap – és az ahhoz tartozó mellékletek – hiánytalan benyújtásával lehet,

-          hiánypótlásra nincs lehetőség.

**A pályázatnak tartalmaznia kell:**

* a pályázati adatlapot és az előírt nyilatkozatokat,
* természetes személy pályázó esetén a természetes személy adatait (személyes adatok, lakcím, adóazonosító jel), jogi személy vagy jogi személyiséggel nem rendelkező szervezet esetén szervezet azonosító adatait (megnevezés, székhely, adószám, cégjegyzékszám, képviseletre jogosult személy)
* jogi személy vagy jogi személyiséggel nem rendelkező szervezet esetén 30 napnál nem régebbi cégkivonat, vagy a létrejött igazoló bírósági vagy egyéb nyilvántartásba vételéről szóló okiratot, valamint a képviseletre jogosult aláírási címpéldányt,
* a felajánlott vételárat, annak fizetési módját és határidejét.

**A pályázatok benyújtásának helye, módja:**

A pályázati adatlapot, a mellékleteket zárt borítékban

-        postai úton (Kincsesbánya Község Önkormányzata; 8044, Kincsesi utca 39.) kell megküldeni, vagy

-        személyesen leadható a Kincsesbánya Polgármesteri Hivatalban.

A borítékra rá kell írni: „Önkormányzati tulajdonú ingatlan vásárlás pályázat”. A Kiíró a pályázat benyújtásáról – a pályázat megnevezését, az átvétel helyét, időpontját) tartalmazó – átvételi elismervényt állít ki.

A szerződéskötés jogát az a pályázó szerzi meg, aki a pályázati eljárás során a legmagasabb ajánlatot teszi.

Amennyiben a nyertes ajánlattevő ajánlatát a szerződés aláírása előtt visszavonja, a szerződés megkötésének lehetősége a második legjobb ajánlatot tevőnek felajánlásra kerül, a nyertes pályázó által megajánlott áron.

**A szerződés megkötése:**

A pályázat eredményéről Kincsesbánya Község Önkormányzat Képviselő-testülete a pályázatok benyújtása utáni soron következő ülésen dönt.

A képviselő-testület az adásvételi szerződés hirdetményi úton történő kifüggesztése iránt intézkedik. A nyertes ajánlattevővel a szerződést a Kiíró a jegyzőtől kapott értesítés kézhezvételétől számított 15 napon belül köti meg.

A pályázat nyertese vállalja, hogy az ügyvédi és földhivatali költségeket viseli.

**További információ:**

Kincsesbánya Község Önkormányzatán (8044 Kincsesbánya, Kincsei utca 39.), vagy a 22/418-001 telefonszámon.

**A pályázati felhívás megjelenik:**

Kincsebánya Község Önkormányzat hirdetőtábláján

Kincsesbánya Község Önkormányzat honlapján

**A pályázat bontásának helye:**

8044 Kincsesbánya, Kincsesi utca 39.

**A pályázat beadásának határideje:**

**2025. január. 31**

**A pályázat elbírálásának határideje:**

**2025. február 15.**

Kincsesbánya Község Önkormányzata fenntartja azon jogát, hogy a pályázatot indokolás nélkül eredménytelennek nyilvánítsa.

**Murányi Marianna s.k.**

**Polgármester**